google/wiki40b huggingface dataset:
Tzannis Tzannetakis

Bakgrunn, offiser

Tzannetakis tjenestegjorde som marineoffiser, men trakk seg fra dette embetet den 22. april 1967, dagen etter det militært utførte statskuppet som brakte diktatoren Georgios Papadopoulos og hans regime til makten. Tzannetakis ble tatt til fange av diktaturregimet og tilbrakte to år i fengsel mellom 1969 og 1971.

Etter militærdiktaturet, politiker

Da demokratiet ble gjenopprettet i Hellas i 1974, sluttet Tzannetakis seg til president Konstantinos Karamanlis' parti Nea Dimokratia (Nytt Demokrati). Han ble valgt inn til det greske parlamentet i 1977. Mellom 1977 og partiets nederlag i regjeringsvalget i 1981 hadde han flere forskjellige ministerposter, blant annet for offentlig byggevirksomhet, reiseliv og turisme, og han satt en periode som forsvarsminister.
Etter valget i juni 1989 var partiet PASOK i mindretall. Partiet Nytt Demokrati, derimot, som da var ledet av Konstantinos Mitsotakis, kunne ikke danne en regjering til tross for sin betydelige støtte blant velgerne, på grunn av endringer valgloven som PASOK hadde stemt frem mens de hadde makten før valget. Tzannetakis ble utnevnt til statsminister i en regjering som dermed satt med en usannsynlig allianse med den venstreorienterte koalisjonen av Venstre og Fremskrittspartiet (Synaspismos), som da også inkluderte kommunistpartiet i Hellas.
Tzannetakis trakk seg da tilbake da Synaspismos trakk sin støtte i 1989. Men Nytt Demokrati vant dette valget også, men nok en gang kunne det ikke danne regjering, fordi det hadde 46 % av stemmene og trengte flertall for å bli godtatt som regjering, med PASOK kom på andreplass med 40% av stemmene. 
Tzannetakis ble visestatsminister i regjeringen som ble innsatt i 1990. Dette var et verv han satt med frem til 1993. Han var medlem av det greske parlamentet fram til september 2007, da han kunngjorde sin intensjon om å trekke seg tilbake fra all sin politiske virksomhet. Denne kunngjøringen ble ønsket velkommen av statsminister Kostas Karamanlis.
Richarlison

Landslaget

7. september 2018 fikk han sin første landskamp for Brasil mot USA.
12. september 2018 scoret han sine to første landslagsmål for Brasil mot El Salvador.
Palmispa

Utseende

Ganske små  (ca. 4,5 millimeter), avlange, ganske flate, blanke, svarte bladbiller med noen brune tegninger. Antennene er litt lengre enn hode + pronotum med 11 ledd, ganske tynne. Pronotum er avrundet firkantet, dekkvingene nokså lange og nesten jevnbrede, med 8-10 rader av grove punkter (tallet øker bakover), uten opphøyde lengderibber. Beina er temmelig korte.

Levevis

Både larver og voksne lever på planter og eter fra dem. Denne arten lever på palmer og på slekten Calamus i myrkonglefamilien.

Utbredelse

Artene er endemiske for Ny-Guinea.
Sykling under Panamerikanske leker 1955

Sykling under Panamerikanske leker 1955. Sykling var med som en av sytten sporter i de andre Panamerikanske leker 1955 som ble arrangert i Mexico by i Mexico fra 12. til 26. mars. Det var to individuelle og en lagkonkurranse i banesykling og en individuell og en lagkonkurranse i landeveissykling.
Vannpolo under Asialekene 2006

Vannpolo i Asialekene 2006. Vannpolo var en av flere sporter i de femtende Asialekene som ble arrangert i Doha i Qatar mellom 1. og 15. desember 2006. Det var femtende gangen vannpolo for menn var med i lekene. Ti lag deltok. Kina vant finalen med 9-8 over Japan.
Akergårdene

Akergårdene, eller akergårder, er betegnelser på gårder i det tidligere Aker herred (kommune). Fra 1948 har Aker herred vært del av Oslo kommune. Bydelene som var en del av Aker, er Vestre og Nordre Aker, Nordstrand og Ullern. Så å si ingen av gårdene i Aker herred er lenger i drift. Dette skyldes i hovedsak ekspanderende boligområder. 
Akers sogneselskap er en organisasjon som tidligere var ment som et samlingssted for akerbøndene. Etter innlemmelsen av Aker herred i Oslo kommune, er selskapet idag mer som et sosialt og kulturelt nettverk mellom personer med røtter fra de gamle akergårdene.
Chimborazo

Geografi

Chimborazo ligger i Cordillera Occidental i Andesfjellene i Ecuador, 150 km sør-sørvest for hovedstaden Quito. Den majestetiske toppen rager 2 500 meter over det omkringliggende høylandet, og vulkanen har en ca. 20 km bred base. Chimborazo er omgitt av Reserva de Produccion Faunistica Chimborazo, et naturreservat som danner et beskyttet økosystem for å ta vare på kameldyrene vikunja, lama og alpakka.

Isbre

Toppen av Chimborazo er dekket av isbreer, noen med armer som strekker seg så langt ned som 4 600 moh. Disse isbreene gir vann til befolkningen i Bolivarprovinsen og Chimborazoprovinsen i Ecuador. Isbreene på Chimborazo har trukket seg tilbake det siste tiåret på grunn av den globale oppvarmingen, aske fra vulkansk aktivitet (Tungurahuavulkanen) og El Niño.

Etymologi

Det finnes flere teorier rundt opprinnelsen til navnet Chimborazo. Ifølge en teori er det en kombinasjon av Cayapaspråkets ord for kvinne, schingbu, og Coloradospråkets ord for is/snø, razo, slik at fjellets navn skulle bety «snøkvinnen». En annen teori hevder at chimbo er Jivarospråkets ord for Guds trone, slik at Chimborazo var «Guds trone av is».

Første bestigning

Fram til begynnelsen av det 19. århundre trodde man at Chimborazo var verdens høyeste fjell og et slikt rykte førte med seg mange forsøk på å bestige toppen i det 17. og 18. århundre. I 1802, på sin ekspedisjon til Sør-Amerika, forsøkte baron Alexander von Humboldt sammen med Aimé Bonpland og ecuadorianeren Carlos Montúfar å nå toppen. Fra hans beskrivelse av fjellet kan det se ut som de nådde et punkt ved ca. 5 875 meter før de måtte snu på grunn av høydesyke. På det punktet hadde de allerede nådd det høyeste punktet noen europeer hadde nådd noen gang.
Toppen på Chimborazo ble først nådd i 1880, da av engelskmannen Edward Whymper og de italienske brødrene Louis og Jean-Antoine Carrel. Mange kritikere tvilte på at Whymper hadde nådd toppen, så han valgte å bestige den en gang til samme år via en annen rute og med andre partnere.

Klatring

Siden Chimborazo er Ecuadors høyeste fjell er det svært populært blant fjellklatrere. Fjellet kan bestiges året rundt, men de beste tidspunktene er desember-januar og juli-august. En god høydeaklimatisering er sterkt å anbefale før en slik klatretur.
Frøkenstiftelsen

Frøkenstiftelsen var kommunalt eid stiftelse som eide 28 leiligheter i en leiegård på adressen Fosswinckels gate 32A i Bergen. 
De 28 leilighetene ble leid ut til ugifte kvinner i henhold til vedtektene i et legat fra 1857. I leiegården for øvrig var det rundt 80 andre leiligheter, som blir brukt som pensjonistboliger.

Opprettelsen

Frøkenstiftelsen ble opprettet på grunnlag av et legat fra 1857 med det formål å skaffe et hjem for "ugifte fruentimmer".

Ifølge vedtektenes § 2 ble stiftelsen 
«opprettet etter at byens borgere i 1846 ved offentlig kunngjøring var blitt anmodet om å gi bidrag til et hjem for trengende ugifte, aldrende eller svakelige døtre av borgere eller embetsmenn.
Stiftelsen ble confirmert ved kongelig resolusjon av 24. september 1857. Vedtektsendring ble godkjent av Sosialdepartementet 28. januar 1964 og vedtak av Fylkesmannen i Hordaland 25. mai 2004.»

Bygningen

Den første bygningen på adressen brant i 1955. I 1960 stod en ny bygning ferdig. Den nye bygningen var tegnet av arkitekt Anders Nordtvedt.
Pr. 2013 eide Frøkenstiftelsen en fjerdedel av sameiet Fosswinckels gate 32A.

Beslutning om salg

Styret i Frøkenstiftelsen ba i et brev av 17. juli 2012 Bergen kommune om tillatelse til å selge stiftelsens andel av leiegården i Fosswinckels gate. Byrådet i Bergen sendte anmodningen over til Bergen bystyre med anbefaling om å gi tillatelse til salg.
Den 20. mars 2013 vedtok Bergen bystyre enstemmig å selge Frøkenstiftelsen. Leietagerne var sterkt uenige i denne avgjørelsen.

Behovet for særlige boliger for kvinner

På 1800-tallet og tidlig på 1900-tallet var det mange kvinner tilhørende borgerskapet som befant seg i en vanskelig økonomisk situasjon. Samfunnet var bygget opp slik at kvinner hadde liten eller ingen mulighet til å ta seg lønnet arbeid. Dersom de ikke hadde en mannlig forsørger, i praksis en far eller en ektemann, var de i stor grad prisgitt bedrestilte slektningers evne og vilje til å sørge for dem. I tillegg satte sosiale konvensjoner begrensninger for kvinnene; mange anså det ikke for passende for en enslig kvinne å leie seg inn for eksempel i hybelhus der alle de øvrige leietagerne var menn. De som trosset slike konvensjoner, kunne også oppleve at de ble mer utsatt for såvel ryktespredning som reelle overgrep.
Følgelig hadde mange kvinner, særlig enker og ugifte kvinner, behov for et tilrettelagt botilbud som også var økonomisk overkommelig. På denne bakgrunnen ble det opprettet en rekke veldedige stiftelser rundt om i landet for å avhjelpe kvinners bolignød.
Cochabamba (departement)

Cochabamba er et departement i Bolivia. Departementet er oppdelt i 16 provinser. Cochabamba har et areal på 55 631 km² og en befolkning på 1 762 761 innbyggere (2012). Departementshovedstaden ligger i byen Cochabamba.
Skjoldastraumen sluser

Skjoldastraumen sluser er den eneste saltvannsslusa i Norge som fremdeles er i bruk. Sluseanlegget ligger i Skjoldastraumen i Tysvær kommune i Rogaland og gjør det mulig å komme inn og ut av Skjoldafjorden. Slusa ble offisielt åpnet 14. november 1908 ved at lokalrutebåtene DS «Karmøy», DS «Robert» og DS «Skjold» kom inn fjorden og passerte gjennom anlegget.

Navnet

Det er det smale elvelignende sundet som har gitt navnet til Skjoldastraumen. På grunn av flo og fjære blir det i det smale sundet en sterk strøm som gjorde det vanskelig for skip å komme inn og ut i Skjoldafjorden.
Jåttåhallen

Innebandy

Hinna Innebandyklubb har Jåttåhallen som hjemmearena.
Goro

Goro (opprinnelig gode raad)   er en tradisjonell småkake som ofte serveres som julebakst. Goro lages av egg, sukker, fløte, fett (smør eller smult) og mel. Kakene stekes i gorojern, som gir flate, firkantete kaker med mønster.
Chinijoøyene

Chinijoøyene er en øygruppe nordøst i Kanariøyene. Øygruppen består av øyene Montaña Clara, Alegranza, Graciosa, Roque del Este, Roque del Oeste og flere mindre øyer av vulkansk opphav.
Øyene har et samlet areal på 192,7 km² og hører administrativt til kommunen Teguise i provinsen Las Palmas (Lanzarote). Øyene ble vernet i 1986 og omklassifisert og gjort om til et spesielt vernet område for fugler i 1994.
La Graciosa er den eneste bosatte øya av øyene med om lag 600 innbyggere.
Kronologisk liste over norske TV-programmer på 1950- og 1960-tallet

Dette er en kronologisk liste over norske TV-produksjoner på 1950- og 1960-tallet. Lista inkluderer underholdningsprogrammer, serier, dokumentarer, nyheter samt nordiske samproduksjoner. Lista består utelukkende av programmer som har vært produsert og sendt på NRK, siden kanalen hadde monopol. Enkelte produksjoner, somDagsrevyen og Melodi Grand Prix, strekker seg over flere tiår.
Lista starter med året 1958, siden NRK startet de første regulære prøvesendinger i april dette året. Den første uka sendte NRK rundt én time daglig, og dette inkluderte underholdningsprogrammer som Frem for familien, nyheter og programmer for barn, husmødre og musikkinteresserte.
Sårbarhetsvindu

Ved begrepet sårbarhetsvindu (engelsk: window of vulnerability) menes det at man ved visse perioder i livet er mer sårbare for å utvikle enkelte helseproblemer, eller er mer åpen for å utvikle visse helsevaner, enn i andre perioder. Et eksempel er at man tenker seg at de tidlige ungdomsår er et sårbarhetsvindu for å begynne å røyke, drikke (alkohol) og ruse seg på andre stoffer. Man tenker videre at når dette sårbarhetsvinduet har «lukket seg» er risikoen mindre for at man skal utvikle disse (dårlige) helsevanene.
Michel Joseph Maunoury

Liv og virke

Maunoury ble offiser veid artilleriet i 1870, og deltok i den fransk-prøyssiske krig 1870-71. Han ble forfremmet innen artilleriet til oberst i 1897 og regimentsjef i 1901. Samme år ble han sjef for 84. infanteribrigade, i 1904 soussjef i generalstaben, i 1906 divisjonsgeneral og sjef for krigshøyskolen, 1908 sjef for 15. og 1909 sjef for 20. armékorps og medlem av Conseil supérieur de la guerre. 
Årene 1910-12 var han militærguvernør i Paris. Samme år gikk han ut av aktiv tjeneste. 
Ved utbruddet av første verdenskrig i august 1914 ble han innkalt til tjeneste igjen. Fra 20. samme måned ledet han armée de Lorraine, bestående av reservister, som deltok i slaget ved Longwy, samt fra 27. samme måned den nydannede 6. armé (i Picardie), som etter slaget ved Combles (29 samme måned) tok stilling nordøst for Paris, der den truet den tyske hærs høyre flanke. 
Under slaget ved Marne 5. - 9. september 1914 utførte Maunourys armé sammen med Paris' styrker (under Joseph Gallienis overkommando) wr angrep mot den tyske høyreflanke som ved sine følger ble svært viktig for slagets utgang. Tyskerne måtte falle tilbake, og derers fremrykning mot Paris var brutt. 
Vinteren 1914-15 førte Munoury 6. armé ved Aisne, men ble i mars samme år alvorlig såret og måtte forlate aktiv tjeneste. Han var blitt skutt gjennom øyet av en tysk skarpskytter og ble delvis blindet under en befaring langs fronten 11. mars 1915.
Igjen innkalt ble han i oktober 1915 nok en gang militærguvernør i Paris. I mars 1916 tok han avskjed. 
Et par dager etter sin død ble han, posthumt, utnevnt til marskalk av Frankrike.
Louden (Ohio)

Historie

Louden er en grend som vokste rundt Lovetts butikk i 1839. Den ble aldri opprettet på regulær måte og stammer fra da Edmund Lovett (født 1815) solgte små parseller for bosettere og firma. Samfunnet er navngitt etter Loudoun County, Virginia hvor an stor del av de tidlige bosetterne kom fra. Postkontoret hadde blitt kalt Lovett's. Dette postkontoret ble etablert i 1844 og var i drift til 1907. Tidligere hadde grendens navn blitt stavet Loudon.
Sensonor

Historie

Bedriften ble startet i Horten 1. mars 1985, og baserte seg på kompetanse og kunnskap fra Akers Electronics.
På 1990-tallet hadde bedriften internasjonal suksess med SA20, en sensor for kollisjonsputesystemer. Denne var basert en piezoresistiv bjelke av silisium. Rundt 35 millioner sensorer ble solgt over hele verden, og selskapet hadde 60-70% av markedet for kollisjonsputesensorer i Europa.
Sensonor mislyktes imidlertid i utviklingen av neste generasjons kollisjonsputesensor, kalt SA30, som til slutt ble oppgitt. Omsetningen sank fra 170 mNOK i 1997 til 50 mNOK i 1999. Dermed havnet bedriften i store økonomiske problemer og mye børsuro. Dette kulminerte i at bedriften i 2003 ble kjøpt opp av det store tyske elektronikk-konsernet Infineon Technologies AG.
Parallelt med utviklingen av SA30 hadde Sensonor også utviklet en trykksensor, SP12. Denne var beregnet for bruk i TPMS-systemer, det vil si overvåkning av lufttrykk i bildekk. I likhet med tidligere produkter var også denne basert på piezoresistive motstander som var implantert i en silisiumkrystall, men i tillegg var silisiumskiven innkapslet mellom to glasskiver. Det var denne teknologien som gjorde det norske selskapet interessant for Infineon. 
Senere utviklet Sensonor forbedrede versjoner, SP30 og SP35. Disse var fram til 2009 hovedproduktene til selskapet, men produseres og selges i dag av Infineon.
Rundt årtusenskiftet ble det dessuten utviklet en gyro-sensor, SAR10, som var beregnet på bruk i svenske Autolivs sikkerhetssystemer for sidekollisjonsputer. Denne ble en suksess og ble produsert i stort antall.
MEMS-gyroen STIM210 ble nominert til Årets Ingeniørbragd 2011 av Teknisk Ukeblad, og endte til slutt på andreplass etter å ha vunnet lesernes stemmer.
Sensonor ble slått konkurs 17. februar 2012, men konkursboet ble solgt til nye eiere fra Sveits og Norge 30. mars samme år og virksomheten ble startet opp igjen.
Comox

Comox er en by og kommune på østsiden av Vancouver Island i Britisk Columbia i Canada. Byen hadde i 2011 en befolkning på 13627.
Stedet huser Comox lufthavn og det canadiske flyvåpenet. Byen ligger i Comox Valley, 4 kilometer vest for Courtenay.
Matematikkleksikon

Matematikkleksikon er et tematisk leksikon som forklarer matematiske termer i alfabetisk rekkefølge. Leksikonet ble første gang utgitt i 1997 av Kunnskapsforlaget og kom i et revidert 2. opplag i 2006.
Leksikonet tar utgangspunkt i en oversettelse av Wahlströms & Widstrands Matematiklexikon (1991) og er oppdatert og tilpasset norske forhold. Wahlströms & Widstrands Matematiklexikon er igjen kraftig revidert og utvidet oversettelse av William Karushs bok The Crescent Dictonary of Mathematics fra 1962.
Anne-Cathrine Helvétius

Bakgrunn

Som ett av 21 barn til Jean-Jacques de Ligniville (1694–1769, kammerherre for duc de Lorraine i Nancy) og Charlotte de Saureau (ca. 1700–1762) og søskenbarn til Françoise d'Issembourg d'Happoncourt, (Madame de Graffigny) giftet hun seg med filosofen Claude-Adrien Helvétius i år 1751 uten kirkelig seremoni, som hun hadde truffet i Madame de Graffignys salong.

Salong

Hun holdt deretter i fem decennier en berømt salong som samlet mange av opplysningstidens mest kjente personligheter.
Blant hennes gjester fantes Julie de Lespinasse og Suzanne Necker og forfattere som Bernard le Bovier de Fontenelle, Denis Diderot, Nicolas Chamfort, Charles Pinot Duclos, Jean-François de Saint-Lambert, Jean-François Marmontel, Jean-Antoine Roucher, Bernard-Joseph Saurin, André Chénier og Constantin-François Chassebœuf (Volney).
Tenkere som Nicolas de Condorcet, Baron d'Holbach, Anne Robert Jacques Turgot, l’abbé Emmanuel-Joseph Sieyès, l’abbé Ferdinando Galiani, Antoine-Louis-Claude Destutt de Tracy, l’abbé Cesare Beccaria, l’abbé André Morellet, Georges-Louis Leclerc, comte de Buffon, Étienne Bonnot de Condillac og Guillaume Thomas François Raynal møtte der vitenskapsfolk som Jean le Rond d'Alembert, Antoine Lavoisier, Georges Cuvier og Pierre Jean George Cabanis. Skulptøren Jean-Antoine Houdon, baron François Gerard og andre ledende personer som Charles-Joseph Panckoucke og François-Ambroise Didot tilhørte også deltagerne.
Politikere som Chrétien Guillaume de Lamoignon de Malesherbes, Charles Maurice de Talleyrand-Périgord, Madame Roland og hennes ektemake Jean-Marie Roland de la Platière, Thomas Jefferson, Benjamin Franklin (som fridde til henne), Mirabeau, Pierre Daunou, Dominique Joseph Garat, Nicolas Bergasse og Napoleon Bonaparte kunne også finnes blant hennes gjester.
Helvétius døde i Auteuil, og er gravlagt på Cimetière d´Auteuil.
Kristoffer Haugen

Viking FK

Haugen debuterte i Tippeligaen mot Rosenborg 3. november 2013. I forkant av 2014 sesongen ble Haugen sett på som en utfordrer til mer etablerte Trond Erik Bertelsen på venstreback. Spilleren fikk 22 kamper i Tippeligaen for klubben i løpet av sesongen. Med mer spilletid økte også interessen fra andre klubber, august 2014 la Molde FK inn bud på spilleren, men Viking ønsket ikke å selge sin unge lokale spiller. Viking valgte videre å tilby ny kontrakt til Haugen, men spilleren valgte å takke nei til en forlengelse. 
2. oktober 2015 ble det offentliggjort at Viking og Haugen likevel hadde blitt enig om en forlengelse av kontrakten. Haugen knyttet seg dermed til klubben frem til og med 2018-sesongen. Haugen spilte samtlige 30 kamper for klubben i løpet av 2015-sesongen. Laget var lenge med i medaljestriden, men endte tilslutt på en 5.-plass.
Mai 2016 ble det i media spekulert i om at flere utenlandske klubber ønsket Haugens tjenester. Den tyske 2. Bundesliga klubben 1860 München, samt én klubb fra Nederland ble nevnt i forbindelse med spilleren. Vikings vanskelige økonomiske situasjon tilsa at klubben ville takke ja, om det skulle komme et seriøst bud på venstrebacken. Kristoffer Haugen spilte totalt 26 kamper for klubben i Tippeligaen igjennom 2016-sesongen, og bidro i tillegg med 4 målgivende pasninger.
Like før overgansvinduet stengte 31. mars 2017, la Vålerenga inn et bud som ble spekulert i å ligge på rundt 2 millioner kroner på venstrebacken. Viking avslo budet, og Haugen spilte første serierunde mot nettopp Vålerenga på Ullevaal Stadion 3. april 2017. Etter endt 2017-sesong, og nedrykket til OBOS-ligaen, ble det klart at Haugen ønsket nye utfordringer.

Molde FK

10. januar 2018 ble det offentliggjort at Haugen var klar for en overgang til Molde, og hadde undertegnet en kontrakt med 3 års varighet. Debuten kom i Eliteseriens 1. runde hjemme på Aker Stadion mot Sandefjord Fotball 11. mars 2018.

Inrernasjonal karriere

Kristoffer Haugen debuterte for Norges U-17 landslag i en kamp mot Hellas 3. mars 2011. Spilleren har senere også representert Norge på U-18 og U-19 nivå. Debuten på U-21 landslaget kom i en kamp mot Spania på Estadio Cartagonova arena 26. mars 2015. Haugen ble byttet inn for Fredrik Aursnes etter 78 minutter i en kamp som endte 2 - 0 til hjemmelaget.
Þórey Rósa Stefánsdóttir

Klubb

Stefánsdóttir spilte for den danske klubben Team Tvis Holstebro, før hun signerte for Vipers Kristiansand foran 2013/14-sesongen.

Landslag

Hun deltok i VM i 2011 i Brasil, samt i EM i 2012 i Serbia.
Shinji Kagawa

Borussia Dortmund

Kagawa kom til den tyske klubben Borussia Dortmund sommeren 2010. Han debuterte i Bundesliga 23. august 2010.

Manchester United

Den 5. juni 2012 annonserte Manchester United at de hadde kommet til enighet med Borussia Dortmund om å kjøpe Kagawa. Den 22. juni 2012 bestod han den medisinske testen og fikk godkjent arbeidstillatelse. Han skrev under en fireårskontrakt med den engelske klubben.
Shinji Kagawa fikk sin offisielle debut for Manchester United i seriepremieren borte mot Everton 21. august 2012, i en kamp Everton vant 1–0. Med hans overblikk, kreativitet og pasningspill, viste Kagawa at han ville kunne bli en kommende stjerne i Premier League. I kampen opererte japaneren som offensiv midtbanespiller bak Wayne Rooney, og vendte spillet gang på gang med sin presise pasningsfot, noe som han ble kjent for fra tiden i Borussia Dortmund.
I sin andre kamp for Manchester United den 25. august 2012 scoret han sitt første mål for sin nye klubb i 3-2 seieren over Fulham. Han ble også historisk ved at han ble den første japaner i Premier League som scorte hattrick, dette skjedde mot Norwich 2. mars 2013. Han ble også historisk da han ble den første japaner som vant seriegull i Premier League.

Tilbake til Borussia Dortmund

31. august 2014 bekreftet Borussia Dortmund at de hadde hentet tilbake Kagawa.

Landslaget

Han ble tatt ut i Japans tropp til VM i fotball 2018 i Russland.
Dagmar Metzger

Bakgrunn

Metzger er svigerdatter av Günther Metzger, tidligere overborgermester i Darmstadt. Hun jobber som juridisk rådgiver i banken Stadt- und Kreis-Sparkasse Darmstadt, og er styremedlem i HEAG Südhessische Energie AG.

Politisk karrière

Dagmar Metzger ble medlem av SPD i 1990. I 1997 ble hun innvalgt i bystyret i Darmstadt. Ved landdagsvalget i 2008 ble hun innvalgt i Hessens landdag.
Metzger kom kort etter valget til å spille en viktig rolle i dragkampen om hvem som skal bli delstaten Hessens statsminister. Hverken de samarbeidende partiene CDU og FDP eller de samarbeidende partiene SPD og De grønne fikk flertall ved valget. Derfor har SPD Hessens leder Andrea Ypsilanti åpnet for å samarbeide med Die Linke. Dette til tross for SPD Hessen lovet velgerne å ikke samarbeide med Die Linke, som av Landesamt für Verfassungsschutz Hessen tilordnes det venstreekstreme spektrum og nevnes i den årlige Verfassungsschutzbericht. Dagmar Metzger gjorde da kjent at hun ikke kan stemme for Ypsilanti hvis Ypsilanti samarbeider med Die Linke. I intervjuer oppgav hennes svigerfar at dette skjedde av samvittighetsgrunner. Metzger vil ikke bryte et valgløfte SPD har gitt, men hennes svigerfar påpekte også at Dagmar Metzgers far som sosialdemokrat i Berlin under livsfare hadde avvist tvangssammenslåingen av SPD og Kommunistische Partei Deutschlands til Sozialistische Einheitspartei Deutschlands.